AQShda daryoda cho‘milayotgan bolalarga ulkan timsoh yaqin keldi (foto va video)

AQShning Ogayo shtatidagi daryoda bolalar cho‘milayotgan vaqtda ulkan timsoh ularga yaqin keldi, deb yozadi Forum Daily.
Bantas-Fork daryosida cho‘milayotgan bolalarni daryo uzra o‘tgan ko‘prikdan kuzatayotgan kattalar 7,5 fut (2,3 metr) uzunlikdagi timsohni ko‘rib qolgach, bolalarga qichqirib, suvdan chiqishni buyurgan, so‘ng “topilma” haqida tegishli organlarga xabar bergan.
Ogayo tabiat resurslari departamenti ofitseri keyinroq voqea joyiga kelib, kuzatish uchun mikrochipi yoki implanti bo‘lmagan hayvonni otib tashlagan.
Timsohning og‘irligi 77 kilogrammdan oshgan. Murdasini tekshirish uchun Ogayo qishloq xo‘jaligi departamentiga yetkazilgan.